জামুরিয়ায় তৃণমূলের দলীয় কার্যালয় ভাঙচুর, আগুন ধরিয়ে দেওয়া হল

ওয়েবডেস্ক- ছাব্বিশের বিধানসভা নির্বাচনে (2026 Assembly Election) গেরুয়া ঝড়। রাজ্য তীব্র রাজনৈতিক চাঞ্চল্য। এদিকে বিজেপির (Bjp) জয়ের খবর আসতে না আসতেই তৃণমূলের দলীয় কার্যালয় ভাঙচুর নিয়ে উত্তেজনা ছড়াল আসানসোলে। জামুরিয়া বিধানসভার (Jamuria Assembly) চুরুলিয়া তৃণমূল কংগ্রেস কার্যালয়ে ভাঙচুর ও আগুন ধরিয়ে দেওয়া হয়। অপরদিকে বারাবনি বিধানসভা পানুরিয়া অস্থায়ী তৃণমূল কংগ্রেসের কার্যালয়ে আগুন। ঘটনায় তীব্র চাঞ্চল্য।

জলপাইগুড়িতে গণনা কেন্দ্রের বাইরে উত্তেজনা। জলপাইগুড়ি সদর বিধানসভা আসনের তৃণমূল প্রার্থী কৃষ্ণ দাসের গাড়ি লক্ষ্য করে ঢিল ছোড়ার পাশাপাশি কর্মীদের মারধরের অভিযোগ উঠল বিজেপি কর্মীদের বিরুদ্ধে।

গণনায় বিজেপি প্রার্থীরা এগিয়ে থাকার খবর বাইরে আসতেই উত্তেজনা ছড়াতে থাকে জলপাইগুড়ির গণনা কেন্দ্রের বাইরে। পাশের তাঁবু থেকে বিজেপি কর্মীরা এসে তৃণমূল কর্মীদের মারধর করে। গাড়ির উপর চড়াও হয় বলে অভিযোগ। পুলিশ এবং কেন্দ্রীয় বাহিনীর হস্তক্ষেপে পরিস্থিতি স্বাভাবিক হয়। অভিযোগ অস্বীকার করেছে বিজেপি।

আরও পড়ুন- ভোটগণনায় দেরি কেন? কমিশনের কাছে প্রশ্ন তৃণমূলের, কী বললেন চন্দ্রিমা ভট্টাচার্য?

আসানসোলের জামুরিয়া বিধানসভার চুরুলিয়া তৃণমূল কংগ্রেস কার্যালয়ে ভাঙচুর ও আগুন। অন্যদিকে বারাবনি বিধানসভার পানুরিয়া অস্থায়ী তৃণমূল কংগ্রেসের কার্যালয়ে আগুন।